stanford-oval/wikipedia huggingface dataset:
Namazga
Kehitysvaiheet > Namzaga I

Ensimmäisen vaiheen (noin 4800–4000 eaa.) aikana yksittäisiä taloja oli pitkin aluetta. Merkittävin löytö on pieni talorykelmä. Sen keskeisessä kahden huoneen talossa oli puiset pylväät ja geometrisiä seinämaalauksia. Ruokaa saatiin enimmäkseen kotieläimistä, mutta jonkun verran edelleen metsästettiin ja keräiltiin.
Kehitysvaiheet > Namazga II-III

4000–3500 eaa. oli Etelä-Turkmenistanissa Namazga II-vaihe, jossa ilmestyi alkava asuinkeskusten linnoittaminen ja harmaa Gorgānin tasankoon liittyvä keramiikka. Asutuskeskusten sisältä oli ympäröity muurein vain osa. Tehtiin reheviä äitijumalattaren patsaita, temppelit tulivat tavalliseksi ja niissä polttouhrausalttareita. Ammatit eriytyivät, toisilla alueilla oli nahkatyöläisiä, toisilla kasteluviljelijöitä. Kauppa ulottui kauas.
Namazga III-vaiheessa 3500–3000 eaa. tuntui voimakas Mesopotamian kulttuurin nousun vaikutus: monia kyliä hylättiin, suuret keskukset kasvoivat varsinkin itäisellä ja keskisellä Etelä-Turkmenistanin alueella niin kuin Mesopotamiassakin. Kangaspuista päätellen kudonta yleistyi. Namazga Depe ja Altyn Depe kasvoivat suuremmiksi kuin muut, ja uusia muuttajia näyttää saapuneen alueelle. Kara-depessä oli 1000–1600 asukasta.
Kehitysvaiheet > Namazga IV-V

Namazga IV oli 3000–2500 eaa. varhaispronssikaudella ja toi mukanaan asutukset, joissa oli kaupungin piirteitä, muttei varsinaisia kaupunkeja. Niiden ympärillä oli edellisille ajoille tyypillisiä pienempiä kyliä. Gorgānin tasangolla (lännessä) levisi muualta alueelle luultavimmin lännestä saapunut harmaa keramiikka, maalattu keramiikka jatkoi muualla edelleen. Harmaata keramiikkaa oli mm. Parkhai II:ssa. Kiveä osattiin käsitellä taitavasti ensi kertaa niin että siitä tehtiin mm. lamppuja. Dreija ilmaantui, ja myös tehokas kaksikammioinen savenpolttouuni. Kasteluviljely kehittyi ja samoin karjanhoito ja muut ammatit. Äitijumalattaren patsaisiin ilmestyi entisen rehevän, rintavan ja reitevän naiskuvauksen rinnalle litteä tyyli, jossa naisen kädet olivat levällään.
Altyn-depe linnoitettiin tehokkaasti. Siellä oli leveät kadut mikä viittaa pyörillä kulkevien ajoneuvojen käyttöön. Näihin aikoihinhan Kaksoisvirtainmaassa rakennettiin sotien takia linnoitettuja kaupunkeja.
Namazga V oli 2500–2000 eaa. keskipronssikaudella. Tähän liittyi kaupunkimaisia keskuksia Kopet Dagh, Namazga-depe ja Altyn-depe jotka toimivat ympäröivien kylien keskuksina. Rakennettiin monumentaalirakennuksia. Altynissä oli kolme eri asuinaluetta, eliitin, ylemmän luokan ja käsityöläisten alueet. Tämä viittaa luokkajakoon joka on monelle varhaissivilisaatiolle tyypillinen.
Kehitysvaiheet > Margianakulttuurin Namazga VI

Myöhäispronssikaudella oli Margianakulttuuriin liittyvä "Namazga VI Oxus" oli 2000–1750 eaa., niin kuin Anau IV. Tällöin suuret keskukset Namazga ja Altyn hylättiin, ja monissa muissakin kulttuuri taantui ja väestö väheni. Keramiikkaa ja naispatsaita tehtiin alkeellisemmalla tyylillä. Tekkem-depestä on löydetty pohjoisten paimentolaisten tyyppistä keramiikkaa. Myös alemmalta Murghab-joelta on löydetty esineitä, jotka viittaavat pohjoisen (indoiranilaisiin) paimentolaisiin. Namazgaan ja Altyniin ei kuitenkaan luultavasti hyökätty, asutus siirtyi itään päin Margianan alueelle, jonne nousivat Kelleli, Gonur Tepe ja Togolok. Gonur Tepessä oli näkyvissä ensi kertaa merkkejä rajoitetusta pohjoisen paimentolaisten saapumisesta alueelle, mm. karkeasti tehtyjä pienoissavipatsaita, ja pohjoisen tyyppistä käsin tehtyä keramiikkaa. Togolokin keitaan loppuvaiheessa huomataan merkkejä toisesta muutosta Gorgānin tasangolta, ja linnoitettujen kaupunkien ilmaantuminen sen alueen esikuvan mukaan.
Namazga VI/margianan esineitä on löydetty Iranista ja Pakistanista mm. Tepe Yahyasta, Sahr-i-Sokhtasta,  Susasta, Mohenjo-Darosta ja Mehrgarhista.
Müritz

| Müritz |
| --- | --- |

Valtiot:  Saksa 
Paikkakunta:  Mecklenburg-Etu-Pommeri
Koordinaatit:  53°25′00″N, 12°41′00″E
Laskujoki:  Bolter Kanal (d) ja Mirower Kanal (d) 
Mittaustietoja
Pinnankorkeus:  62 m
Pituus:  17,8  km
Leveys:  9,9  km 
Pinta-ala:  117 km²
Tilavuus:  0,737 km3 
Suurin syvyys:  31  m 
Valuma-alue:  663 km2 
 fiMüritz 
Müritz on järvi Mecklenburg-Etu-Pommerin osavaltiossa, pohjoisessa Saksassa. Sen pinta-ala on 117 neliökilometriä, ja se on siten Saksan toiseksi suurin järvi Bodenjärven jälkeen. Müritzin suurin syvyys on 31 metriä. Järven läpi virtaa Elben sivujoki Elde. Osa Müritzista kuuluu vuonna 1990 perustettuun Müritzin kansallispuistoon.
Nights in White Satin

Nights in White Satin on The Moody Blues -yhtyeen kappale, joka ilmestyi ensimmäistä kertaa vuonna 1967 Days of Future Passed -albumilla. Kappale ei ensi alkuun saanut kovin suurta suosiota, koska se oli kestoltaan sen ajan tyyliin epätavallisen pitkä (7 min 38 s). Kappale julkaistiin kuitenkin uudestaan vuonna 1972, jolloin se sai suuremman suosion, koska ihmiset olivat tottuneet pidempiin kappaleisiin. Se nousi Yhdysvalloissa toiselle sijalle singlelistalla ja myi kultaa. Britanniassa suosio oli vähäisempää ja singlen korkeimmaksi sijoitukseksi jäi yhdeksäs sija.
Kappale on yhtyeen kitaristi-laulaja Justin Haywardin 19-vuotiaana kirjoittama. Nimen kappale sai Haywardin kaverilta saamastaan lahjasta. Kappale itsessään kertoo kaihoisasta rakkaudesta.
Kappaleen lopussa oleva runo on yhtyeen rumpalin kirjoittama ja kosketinsoittajan lukema. Runon nimi on "Late Lament". Kappaleesta on kaksi lyhyempää versiota, joista kummastakin on poistettu orkesteri ja runo-osuus.
Muita versioita

Eric Burdon and War (The Black Man's Burdon -albumi, 1970)
Giorgio Moroder (Knights In White Satin -albumi, 1976)
The Dickies (Dawn of the Dickies -albumi, 1979)
Elkie Brooks (Pearls II -albumi, 1982)
David Lanz (Skyline Firedance -albumi, 1992)
Glenn Hughes (Music for the Divine -albumi, 2006)
Declan Galbraith (Thank You -albumi, 2006)
Il Divo (Siempre -albumi, 2006)
Deodato (Deodato 2 -albumi, 1973)
Sandra Cretu (Fading Shades -albumi, 1995)
The Man-Eating Tree (Vine-albumi, 2010)
Nathaniel Mellors

Nathaniel Mellors (s. 1974 Doncaster, Yorkshire, Englanti) on englantilainen taiteilija ja muusikko.
Elämä ja työ

Hän on opiskellut taidetta University of Oxfordissa, Royal College of Art -koulussa Lontoossa sekä Rijksakademie van beeldende kunsten -koulussa Amsterdamissa.
Mellors on tunnettu teoksista joissa yhdistellään veistoksia, psykedeelistä teatteria ja absurdia ja satiirista elokuvaa. Mellorsin tuotanto sisältää installaatioita, veistoksia, elokuvia, videoita, musiikkia, performansseja, kollaaseja, maalauksia sekä kriittisiä kirjoitelmia.
Vuoden 2017 Venetsian biennaalin Suomen paviljonkiin Mellors teki yhdessä Erkka Nissisen kanssa The Aalto Natives -nimisen installaation joka sisältää sekä videoita että tilassa liikkuvia elementtejä. Teos sekä sitä täydentävät neljä muuta teosta ovat näytteillä Kiasmassa keväällä 2018.
Münchhausenin trilemma

Paroni von Münchausen vetää itsensä suosta oman tukkansa avulla.
Münchhausenin trilemma on tietoteoreettinen ongelma. Kyseessä on ajatuskokeilu, jossa kuvataan, että absoluuttista totuutta on mahdotonta saada selville mistään. Kaikki yritykset perustaa tietämys vankalle perustalle joutuvat väistämättä johonkin seuraavista kolmesta sudenkuopasta:
Regressio ad infinitum, jossa jokainen perusteltu argumentti on vuorostaan perusteltava, ja tämä ad infinitum.
Looginen kehäpäätelmä, jossa väite yritetään perustella enemmän tai vähemmän piilevänä käyttämällä sitä itseään.
Dogmatismi eli ex cathedra -argumentti, jossa vedotaan yhteen ehdolliseen vaiheeseen, jota ei voi millään tavoin kritisoida tai kieltäydytään antamasta uusia perusteluja.
Filosofi Jakob F. Fries nimesi tämän ongelman Münchhausenin trilemmaksi muistoksi paroni Münchhausenista, joka väitti pystyvänsä vetämään hevosensa ja itsensä suosta omista hiuksistaan vetämällä ilman ulkopuolista tukea.   Ongelma tunnetaan myös nimellä Friesin trilemma   tai Agrippan trilemma.
Nathan C. Brooks

Nathan C. Brooks
Nathan Covington Brooks (12. elokuuta 1809 – 6. lokakuuta 1898) oli yhdysvaltalainen opetusalan henkilö, historioitsija ja runoilija. Hän syntyi West Nottinghamissa Marylandissa ja hänestä tuli Baltimore City Collegen, Yhdysvaltain kolmanneksi vanhimman julkisen lukion, ensimmäinen rehtori. Hänestä tuli myös Marylandin ensimmäisen naisille tarkoitetun korkeakoulun, Baltimore Female Collegen, ainut rehtori.
Kirjallinen tuotanto

Koko opetusuransa ajan Brooks kirjoitti runo- ja proosakirjoituksia eri kirjallisuusalan lehtiin. Hän lähetti niitä esimerkiksi julkaisuihin Burton’s Gentleman’s Magazine, Graham’s Magazine, New York Mirror ja Southern Literary Messenger. Runouden ja proosan lisäksi hän tuotti useita pääasiassa klassiseen kirjallisuuteen keskittyviä oppikirjoja sekä muutamia maallikoille suunnattuja historia-aiheisia kirjoja. Näitä olivat mm. First Lessons in Latin (1845), First Lessons in Greek (1846), A Complete History Of The Mexican War (1849) ja The History of the Church.
Münchhausenin oireyhtymä

Münchhausenin oireyhtymä on psyykkinen häiriö, jossa potilas pakonomaisesti sepittää tai aiheuttaa itselleen vakavan sairauden oireita päästäkseen hoitoon. Valehtelemalla itsestään ja elämästään hän huijaa sairaalan tekemään hänelle tutkimuksia ja antamaan hoitoja, jotka voivat lopulta johtaa terveyttä vahingoittaviin seurannaisoireisiin ja leikkausarpiin. Potilas jättää lopuksi hoidon kesken ja poistuu sairaalasta mutta jatkaa samaa myöhemmin.
Münchhausenin oireyhtymä on nimetty saksalaisen paroni von Münchhausenin (1720–1797) mukaan. Hän oli kuuluisa tarinankertoja, joka liioitteli kokemuksiaan ja matkojaan. Oireyhtymän nimesi vuonna 1951 sisätautilääkäri Richard Asher.
Münchhausen-potilas saapuu päivystysvastaanotolle usein aikana, jolloin aikaisempia potilaskertomuksia on kaikkein vaikeinta saada käyttöön. Hän sepittää sairaudestaan dramaattisen ja uskottavan mutta osittain epäjohdonmukaisen kertomuksen ja saattaa valehdella myös elämänvaiheistaan ja henkilöllisyydestään. Väitetyn sairauden oireet ovat tavallisimmin fyysisiä, mutta joskus psyykkisiä, kuten itsemurha-aikeet ja harha-aistimukset. Potilaan käyttäytyminen ja tarina eivät kuitenkaan täysin täsmää väitettyyn sairauteen. Joskus hän on aiheuttanut itselleen oireita tai vammoja.
Jos lääkäri uskoo potilasta, hän saattaa ryhtyä huonosti perusteltuihin toimiin, kuten intensiivisiin tutkimuksiin ja operatiivisiin toimenpiteisiin. Myöhemmin lääkärille voi paljastua, että potilas on toiminut samoin aiemminkin muissa sairaaloissa, joskus kymmeniäkin kertoja. Toimenpiteistä voi aiheutua potilaalle todellisia vaurioita.
Eräs oireyhtymän muoto on se, että huoltaja sepittää tai aiheuttaa sairauden omalle lapselleen tai jollekulle muulle läheiselleen. Tämä voi johtaa uhrin vakavaan kaltoinkohteluun.
Münchhausenin oireyhtymä on itse aiheutetuista häiriöstä kroonisin ja psykopatologialtaan raskain. Oireyhtymän taustalla on psyykkisiä, poikkeavaan persoonallisuuteen liittyviä syitä. Potilas on voinut kohdata lapsuudessaan monenlaisia ongelmia ja traumoja, kuten puutetta, hylkäämistä, puutteellista huolenpitoa tai hyväksikäyttöä. Joillain on todettu merkkejä keskushermoston vaurioista. Heillä on myös poikkeava kivunsietokyky. Potilaat ovat yleensä työikäisiä ja usein yksinäisiä ja sosiaalisesti syrjäytyneitä. Miehiä heistä on enemmän kuin naisia. Oirehtimista voi edeltää tyhjyyden ja merkityksettömyyden tunteet, jotka aiheuttavat psyykkisen hajoamisen uhkaa. Potilas ei kykene kertomaan, miksi sepittää oireita ja aiheuttaa itselleen vammoja. Hän manipuloi lääkäriä ja kokee voitontunnetta keskeyttäessään hoitonsa.
Potilas ei yleensä suostu psykiatriseen sairaalahoitoon, eikä häntä voida siihen pakottaa. Hänet ohjataan käyttämään psykiatrisia peruspalveluita ja avoterveydenhuoltoa. Hoito ei yleensä johda paranemiseen, mutta oireyhtymän haittoja sillä voidaan vähentää merkittävästi.
Münchhausenin oireyhtymän ilmaantuvuutta ja esiintyvyyttä ei tiedetä. Diagnoosi tehdään yleensä vasta vuosia lääkärillä käyntien alkamisen jälkeen.
Nathan Doss

| Nathan Doss |
| --- | --- |
 Nathan Doss vuonna 2005.
Henkilötiedot
Syntynyt: 17. toukokuuta 1985 (ikä 39) Santa Cruz, Kalifornia, Yhdysvallat
Kansalaisuus:   Yhdysvallat
Frisbeegolfaaja
Lempinimi:  Nate
Ura
Ammattilaisuran alku:  2000
Voitot:  42
Muut saavutukset:  maailmanmestaruus 2005, 2007 ja 2011
Tämänhetkinen rating:  1035 (lokakuu 2018)
Korkein rating:  1046
Palkintorahat:  $275 759,43
Nathan "Nate" Doss (s. 17. toukokuuta 1985 Santa Cruz, Kalifornia) on yhdysvaltalainen frisbeegolfaaja. Vuonna 2000 ammattilaisuransa aloittanut Doss on voittanut kolme maailmanmestaruutta.
Ura

Doss aloitti frisbeegolfin seitsemänvuotiaana vuonna 1992. Vuonna 2000 hänestä tuli ammattilainen. Ensimmäisen suurvoittonsa Doss saavutti vuonna 2005, kun hän saavutti frisbeegolfin maailmanmestaruuden. Hänellä on maailmanmestaruus myös vuosilta 2008 ja 2011. Voitettuaan kolmannen maailmanmestaruutensa Dossista tuli vasta historian toinen pelaaja Ken Climon jälkeen, joka on onnistunut voittamaan kolme maailmanmestaruutta. Yhteensä Doss on saavuttanut ammattilaisuransa aikana 16 eri turnausvoittoa ja ansainnut rahaa noin 259 tuhatta dollaria.
Ndong

Ndong on muun muassa seuraavien henkilöiden sukunimi:
François Ndong (1906–1989), gabonilainen katolinen piispa
Jean Eyeghe Ndong (s. 1946), Gabonin pääministeri 2006–2009
Reginaldo Ndong (s. 1986), päiväntasaajanguinealainen pikajuoksija
Steeve Nguema Ndong (1971–2009), gabonilainen judoka
Patrick Nguema Ndong (1957–2021), ranskalais-gabonilainen toimittaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Münsterin isku 2018

Tapahtumapaikka Münsterissä
Münsterin isku 2018 oli 4. huhtikuuta 2018 Saksan Münsterissä tehty hyökkäys, jossa pakettiautolla ajettiin väkijoukkoon ravintolan terassialueella. Vammoihinsa kuolivat heti 51-vuotias nainen ja 65-vuotias mies. Lähes kolme viikkoa iskun jälkeen vammoihinsa kuoli 74-vuotias mies, ja 29. heinäkuuta 2018 menehtyi neljäntenä sivullisena uhrina 56-vuotias mies. Lisäksi iskun tekijä ampui itsensä heti hyökkäyksen jälkeen. Loukkaantuneita oli kaikkiaan yli kaksikymmentä.
Münsterin isku 2018 toteutettiin ajamalla ihmisiä kohti harmaalla Volkswagen-pakettiautolla noin klo 15 iltapäivällä. Tekijäksi osoittautui 48-vuotias mies, jonka taustalla oli mielenterveysongelmia. Selkeää motiivia ei ilmennyt. Tekijä oli kotoisin Münsteristä ja ammatiltaan teollinen muotoilija. Hän teki itsemurhan tapahtumapaikalla. Mediatietojen mukaan hyökkääjä oli vihjannut itsemurha-aikeista sähköpostiviestissä ystävilleen viikko ennen tekoa. Mediatietojen mukaan mies oli myös aiemmin ollut viranomaisten kanssa tekemisissä väkivallantekojen ja huumausainelainsäädännön rikkomusten johdosta. Tekijän pakettiauton sisältä löydettiin pommiksi naamioituja laittomia papattimattoja, lelupistooli ja itsemurhaan käytetty ampuma-ase. Hänen asunnostaan löydettiin lisäksi käyttökelvoton AK-47-kivääri.
Münsterin iskun jälkeen levisi valeuutisia pakolaistaustaisesta tekijästä. Äärioikeistolaisen Vaihtoehto Saksalle -puolueen parlamenttiryhmän johtaja Beatrix von Storch syytti teosta siirtolaisia. Hän myönsi myöhemmin asiavirheen, mutta täydensi hyökkääjän ottaneen oppia islamilaisesta terrorismista. Saksan muslimien keskusvaltuuston johtaja Aiman Mazyek syytti mediaa ja viranomaisia kaksoisstandardeista käsitellessään valtaväestöön kuuluvia hyökkääjiä psyykkisesti häiriintyneinä ja islaminuskoisia hyökkääjiä uskonnollisina terroristeina.
Nathan Brooks

| Mitalit> Maa:   Yhdysvallat.Miesten nyrkkeily. Olympialaiset  | Mitalit> Maa:   Yhdysvallat.Miesten nyrkkeily. Olympialaiset  | Mitalit> Maa:   Yhdysvallat.Miesten nyrkkeily. Olympialaiset  | Maa:   Yhdysvallat> Miesten nyrkkeily. |
| --- | --- | --- | --- |
|  Kultaa | Helsinki 1952 | 51 kg |  |
Nathan Eugene ”Nate” Brooks (4. elokuuta 1933 Cleveland, Ohio – 14. huhtikuuta 2020) oli yhdysvaltalainen nyrkkeilijä ja olympiavoittaja.
Brooks voitti 18-vuotiaana 51 kilogramman painoluokassa olympiakultaa Helsingissä 1952, missä hän voitti kaikki viisi vastustajaansa, ensimmäisellä kierroksella isäntämaan Risto Luukkosen. Loppuottelussa hän voitti saksalaisen Edgar Baselin. Brooks kuoli 86-vuotiaana 14. huhtikuuta 2020.
Aiheesta muualla

Nathan Brooks Kansainvälinen olympiakomitea. (englanniksi)
Ningguo

Ningguo vuonna 2006
Ningguo (kiin.: 宁国市; pinyin: Níngguó Shì) on Kiinan piirikuntatason kaupunki Anhuin maakunnassa. Hallinnollisesti se kuuluu prefektuuritason kaupunki Xuanchengiin.
Vuoden 2010 lopussa Ningguon väkiluku oli 390 000.
Postinumero on 242300.
Ningguon pinta-ala on 2 447 neliökilometriä.
Ndlovukati

| Swazimaan kuningataräiti |
| --- | --- |
 Ndlovukati
 
 
 Nykyinen Ntfombi 25. huhtikuuta 1986 lähtien
Puhuttelu:  Teidän majesteettinne
Kauden pituus:  elinikäinen
Perustettu:  1745
Ensimmäinen:  LaYaka Ndwandwe
Ndlovukati (suomeksi kutakuinkin "nais-elefantti") on Swazimaan kuningataräidin virallinen titteli. Hän toimii maan kanssahallitsijana yhdessä kuninkaan kanssa. Ndlovukati toimii hallitsevan kuninkaan vastapainona.. Swazimaata pidetään tästä huolimatta absoluuttisena monarkiana.
Kun hallitseva kuningas on kuollut, Dlaminin suku (Swazimaan kuningashuone) kokoontuu valitsemaan uuden ndlovukatin, jonka pojasta tulee uusi kuningas. Ndlovukati ei saa olla syntyjään Dlaminin suvun jäsen ja hän on saanut synnyttää kuninkaalle vain yhden pojan.
Swazimaan vaakunassa oleva elefantti kuvaa ndolukatia.
Ndevana

| Mthatha |
| --- | --- |
Valtio:  Etelä-Afrikka
Provinssi:  Itä-Kap
Pinta-ala:  
 – Kokonaispinta-ala:  9,17 km²
Väkiluku (2011):  15 150
 – Väestötiheys:  1 652 as./km²
Infobox OKVirheellinen NIMI-arvo: 
Ndevana on kaupunki Etelä-Afrikassa Itä-Kapin provinssissa. Kaupungissa oli noin 15 200 asukasta vuoden 2011 väestönlaskennassa.
Münchner Freiheitin metroasema

| Münchner Freiheit |
| --- | --- |

 Münchenin metro 
Perustiedot
Lyhenne:  MU
Metrolinjat:  U3, U6
Osoite:  Schwabing-Freimann
Paikkakunta:  München
Avattu:  19. lokakuuta 1971
Rakenne
Tyyppi:  tunneliasema
Laitureita:  2
Laituriraiteita:  4
Liukuportaita:  kyllä
Hissejä:  kyllä
Münchner Freiheit on Münchenin metron U3 ja U6 linjojen metroasema, se avattiin 19. lokakuuta 1971 osana metron ensimmäistä vaihetta ja peruskorjattiin vuosina 2008-2009. Asemalla on laiturinvälinen vaihtoyhteys linjojen välillä.
Tulevaisuus

Metroasemaa aiotaan laajentaa osana uutta U9-linjaa rakentamalla uusi asema nykyisen aseman viereen, suunnitelman ei kuitenkaan odoteta toteutuvan ennen 2040-lukua.
Ndolan lento-onnettomuus 1961

| Ndola United Nations DC-6:n onnettomuus |
| --- | --- |
 Onnettomuuskoneen kaltainen Douglas DC-6.
Yhteenveto
Päivämäärä:  18. syyskuuta 1961
Onnettomuustyyppi:  maahansyöksy
Tapahtumapaikka:  Pohjois-Rhodesia
Lähtöpaikka:  Élisabethvillen lentoasema, Kongo
Välilaskupaikka:  Léopoldvillen lentoasema, Kongo
Määränpää:  Ndolan lentoasema, Pohjois-Rhodesia
Kuolleita:  16
Loukkaantuneita:  0
Eloonjääneitä:  0
Lentokone
Konetyyppi:  Douglas DC-6B
Lentoyhtiö:  Transair Sweden
Rekisteritunnus:  SE-BDY
Matkustajia:  11
Miehistöä:  5
Ndolan Yhdistyneiden kansakuntien DC-6 oli Yhdistyneiden kansakuntien pääsihteeriä Dag Hammarskjöldiä kuljettanut lento 18. syyskuuta 1961, joka syöksyi maahan Pohjois-Rhodesiassa ennen laskeutumistaan Ndolan lentokentälle, tappaen kaikki koneessa olleet ihmiset.
Turman syystä kiisteltiin pitkään. Alun perin asialle avattiin kaksi tutkimusta, joista toinen väitti syyksi sen, että kone lensi liian matalalla. Toisaalta heräsi epäilyjä siitä, että Hammarskjöld olisi salamurhattu. Susan Williams kirjoitti vuonna 2011 kirjassaan Who killed Hammarskljöld? kuinka brittien suurlähetystössä ei nostettu juuri minkäänlaista huolta koneen ollessa myöhässä. Myöskään koneen etsintää ei aloitettu moneen tuntiin onnettomuuden jälkeen.
Yksi tunnettu teoria on se, että belgialainen lentäjä Jan van Risseghem olisi ampunut koneen alas separastien käskystä. Monet silminnäkijät kertoivat nähneensä taivaalla tuohon aikaan kaksi konetta. Myöskin Harold Julien, joka selvisi alun perin törmäyksestä ja kuoli myöhemmin, kertoi että koneessa tapahtui räjähdys. Hänen uskotaan kuitenkin olleen liian lääketokkurassa luotettavan tiedon saamiseksi.
Käännös suomeksi
Münchner Kammerspiele

München Kammerspiele Maximilianstraßella Münchenissä
Münchner Kammerspiele on perinteikäs teatteri saksalaisessa Münchenin kaupungissa Baijerissa. Teatterin perusti Erich Ziegel vuonna 1911. Se on sijainnut vuodesta 1926 lähtien nykyisessä rakennuksessaan Maximilianstraßella. Teatterirakennuksen ovat suunnitelleet Carl ja Richard Riemerschmid ja se edustaa arkkitehtuurin jugend-tyylisuuntaa.
Teatteri oli alun perin yksityinen; vuodesta 1933 lähtien se on toiminut kaupunginteatterina. Teatterin näyttämörakennus paloi pahoin toisen maailmansodan ilmapommituksissa vuonna 1944 ja jälleenrakennettiin sodan loputtua. Nykyisin Münchner Kammerspiele toimii kolmessa eri yksikössä. Teatterirakennuksen suuren näyttämön lisäksi sillä on kaksi pienempää näyttämöä.
Aiheesta muualla

http://www.muenchner-kammerspiele.de/
Norja kesäolympialaisissa 1984

Norja otti osaa vuoden 1984 kesäolympialaisiin Los Angelesissa 103:n urheilijan voimin. Norjalaiset kilpailivat jousiammunnassa, telinevoimistelussa, yleisurheilussa, nyrkkeilyssä, ratamelonnassa, maantiepyöräilyssä, ratapyöräilyssä, uimahypyissä, esteratsastuksessa, miekkailussa, jalkapallossa, judossa, rytmisessä voimistelussa, soudussa, purjehduksessa, ammunnassa, uinnissa ja painissa.
He saavuttivat yhden hopeamitalin ja kaksi pronssia.
Naisten maratonilla Grete Waitz voitti hopeaa.
Maantiepyöräilyssä Dag Otto Lauritzen voitti pronssia.
Soudussa perämiehetön kaksikko Hans Magnus Grepperud / Sverre Løken voitti pronssia.
Nathaniel Clyne

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Nathaniel Edwin Clyne
Syntymäaika: 5. huhtikuuta 1991
Syntymäpaikka: Stockwell, Englanti
Pelipaikka: oikea laitapuolustaja
Pituus: 175 cm
Seura
Seura: Crystal Palace
Junioriseurat
0000–2008: Crystal Palace
Seurat
| Vuodet | Seura | O | (M) |
| 2008–2012 | Crystal Palace | 122 | (1) |
| 2012–2015 | Southampton | 94 | (3) |
| 2015–2020 | Liverpool | 77 | (1) |
| 2019 | → Bournemouth | 14 | (0) |
| 2020– | Crystal Palace | 51 | (0) |
Maajoukkue
| 2009–2010 | Englanti U19 | 9 | (0) |
| 2011–2013 | Englanti U21 | 8 | (0) |
| 2014–2016 | Englanti | 14 | (0) |
 Seurajoukkueuran tilastot kattavat vain kansalliset sarjat, päivitetty 23. kesäkuuta 2023.  Maajoukkueuran tilastot päivitetty 23. kesäkuuta 2023.
Nathaniel Edwin Clyne (s. 5. huhtikuuta 1991 Stockwell) on englantilainen jalkapalloilija. Hän edustaa Englannin Valioliigassa pelaavaa Crystal Palacea, jossa hän aikoinaan pelasi jo juniorina ja aloitti liigauransa.  Clyne on pelannut myös Southamptonissa, Liverpoolissa ja lainalla Bournemouthissa. Pelipaikaltaan Clyne on oikea laitapuolustaja. Hän on pelannut Englannin jalkapallomaajoukkueessa.
Ura > Seurajoukkueura

Crystal Palace FC:n kasvatti Clyne debytoi seuran ykkösjoukkueessa Englannin Mestaruussarjassa lokakuussa 2008 Barnsleyta vastaan. Hän teki Palace-uransa ainoan maalin joulukuussa 2009 Readingiä vastaan. Kaudella 2010–2011 Clyne pelasi jokaisessa Palacen mestaruussarjaottelussa ja voitti kauden jälkeen Crystal Palacen vuoden pelaajan palkinnon. Kesällä 2012 Clyne siirtyi Valioliigaan nousseeseen Southamptoniin. Debyytti Valioliigassa tapahtui elokuussa 2012 ja ensimmäinen maali syyskuussa 2012. Siitä asti Clyne kuului joukkueen avainpelaajiin, kunnes siirtyi Liverpooliin runsaan 15 miljoonan punnan siirtosummalla kesällä 2015. Hän pelasi tulokaskaudellaan Liverpoolissa 33 valioliigaottelua ja 14 Eurooppa-liigan ottelua, myös tappiollisen finaalin Sevillaa vastaan.
Ura > Maajoukkueura

Clyne edusti Englantia sekä alle 19- että alle 21-vuotiaissa. Englannin jalkapallomaajoukkueessa hän debytoi marraskuussa 2014 EM-karsintaottelussa Sloveniaa vastaan. Ainoan arvokilpailujen lopputurnauksen ottelunsa hän pelasi Slovakiaa vastaan EM-kilpailuissa 2016.
Käännös suomeksi